कोरोना अपडेट: देश में 24 घंटे में 13,091 नए मामले, 340 मरीज़ों की मौत
दिल्ली: केंद्रीय स्वास्थ्य मंत्रालय द्वारा आज गुरुवार, 11 नवंबर को जारी आंकड़ों के अनुसार देश में 24 घंटों में कोरोना के 13,091 नए मामले दर्ज किए गए हैं। इसके अलावा कोरोना से बीते दिन 340 मरीज़ों की मौत हुई है। जिनमें से केरल में हुई 211 मरीज़ों की मौत के संशोधित आंकड़े को जोड़ा गया है। साथ ही इसी बीच देश भर में कोरोना से पीड़ित 13,878 मरीज़ों को ठीक किया गया है। और एक्टिव मामलों में 1,127 मामले कम हुए हैं।
देश में कोरोना संक्रमण के मामलों की संख्या बढ़कर 3 करोड़ 44 लाख 1 हज़ार 670 हो गयी है। जिनमें से अब तक 4 लाख 62 हज़ार 189 लोगों की मौत हो चुकी है। देश में कोरोना से पीड़ित 98.25 फ़ीसदी यानी 3 करोड़ 38 लाख 925 मरीज़ों को ठीक किया जा चुका है। और एक्टिव मामलों की संख्या घटकर 0.40 फ़ीसदी यानी 1 लाख 38 हज़ार 556 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 10 करोड़ 23 लाख 34 हज़ार 225 डोज दी जा चुकी हैं। जिनमें से 57 लाख 54 हज़ार 817 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 61 करोड़ 99 लाख 2 हज़ार 64 सैंपलों की जांच की जा चुकी है। जिनमें से 11 लाख 89 हज़ार 470 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 13,091 मामले दर्ज किए गए हैं। जिनमें केरल से 7,540 मामले, महाराष्ट्र से 1,094 मामले, पश्चिम बंगाल से 853 मामले, तमिलनाडु से 828 मामले, मिज़ोरम से 531 मामले, ओडिशा से 387 मामले, आंध्र प्रदेश से 348 मामले, कर्नाटक से 328 मामले, असम से 263 मामले, जम्मू और कश्मीर से 165 मामले, तेलंगाना से 164 मामले, हिमाचल प्रदेश से 154 मामले, मणिपुर से 64 मामले, दिल्ली से 54 मामले, गुजरात से 42 मामले, पुडुचेरी से 39 मामले और गोवा से 32 मामले सामने आए हैं।
साथ ही, पंजाब से 31 मामले, मेघालय से 28 मामले, छत्तीसगढ़ से 25 मामले, सिक्किम से 16 मामले, झारखंड और लद्दाख से 15-15 मामले, उत्तर प्रदेश से 14 मामले, हरियाणा से 13 मामले, त्रिपुरा से 11 मामले, नागालैंड से 9 मामले, उत्तराखंड से 8 मामले, बिहार से 6 मामले, मध्य प्रदेश और अरुणाचल प्रदेश से 5-5 मामले और दो-दो मामले राजस्थान और चंडीगढ़ से सामने आए है | बीते दिन लक्षद्वीप, अंडमान निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
राज्यवार कोरोना से मौत
देश में कोरोना संक्रमण से 24 घंटों में 340 मरीजों की मौत हुई है। जिनमें से केरल में 259 मरीज़ों की मौत हुई, महाराष्ट्र में 17 मरीज़ों की मौत हुई, पश्चिम बंगाल में 15 मरीज़ों की मौत हुई, तमिलनाडु और कर्नाटक में 9-9 मरीज़ों की मौत हुई, हिमाचल प्रदेश में 5 मरीज़ों की मौत हुई, ओड़िशा में 4 मरीज़ों की मौत हुई, मिज़ोरम, आंध्र प्रदेश, जम्मू कश्मीर और नागालैंड में 3-3 मरीज़ों की मौत हुई, मणिपुर में 2 मरीज़ों की मौत हुई और एक-एक मरीज़ की मौत असम, तेलंगाना, पुडुचेरी, गोवा, पंजाब, मेघालय, छत्तीसगढ़ और उत्तर प्रदेश में हुई है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva awa_Deva bho_Deva hin_Deva hin_Deva